# Amparo Muñoz

Amparo Muñoz Quesada (Vélez-Màlaga, 20 de juny de 1954 - Màlaga, 27 de febrer de 2011) fou una model i actriu de cinema i televisió espanyola. Va ser la primera i fins ara l'única espanyola en obtenir el títol de Miss Univers el 1974. També va ser la primera i l'única reina que va renunciar a la corona, perquè se sentia manipulada per l'organització, tot i que aquesta no la va substituir per cap altra aspirant.
Muñoz va realitzar alguns treballs com a model publicitària i de passarel·la. El 1973 va guanyar el concurs Miss Costa del Sol i després, el mateix any, Miss Espanya. Representant aquest Estat va guanyar l'any següent el concurs de Miss Univers en un certamen celebrat a Manila. Va deixar el càrrec als sis mesos i immediatament va començar a fer cinema a Madrid.
La seva carrera com a actriu es concentra sobretot als anys setanta i vuitanta. Els primers anys d'aquesta van coincidir amb l'època del destape, Muñoz va debutar al cinema amb Vida conyugal (1974), a la que també actuaven Ana Belén, Alfredo Mayo i José Sacristán; i també en va fer altres, com Tocata i Fuga de Lolita (1974), Clara es el precio (1974), de Vicente Aranda; Sensualitat (1975), i La Mujer del ministro. Als anys 80, gràcies a l'evolució del cinema espanyol, hom va començar a reconéixer-li més la feina com a actriu, com per exemple a Mamá cumple 100 años (1979), de Carlos Saura; Dedicatoria (1980), de Jaime Chávarri o El balcón abierto (1984), en homenatge a Federico García Lorca. Després d'uns anys d'inactivitat al cinema, hi va tornar el 1996 per a protagonitzar Licántropo, de Paul Naschy, i va participar en Fotos, d'Elio Quiroga i a La família, de Fernando León de Aranoa. En 2006 va aparéixer a El cas de la núvia dividida, de Joan Marimón, presentada al Festival de Sitges. El 2005 va publicar un llibre de memòries anomenat La vida és el preu.

## Filmografia
### Cinema
#### Llargmetratges

| El diablo en persona (1973) Vida conyugal sana (1974) Tocata y fuga de Lolita (1974) Clara es el precio (1975) Sensualidad (1975) Mauricio, mon amour (1976) Volvoreta (1976) La otra alcoba (1976) Acto de posesión (1977) Del amor y de la muerte (1977) El anillo matrimonial (1979) Mamá cumple 100 años (1979) El tahúr (1979) Mírame con ojos pornográficos (1980) Dedicatoria (1980) El gran triunfo (1981) La mujer del ministro (1981) Como México no hay dos (1981) Las siete cucas (1981) Trágala, perro (1981) Hablamos esta noche (1982) | El gran mogollón (1982) Si las mujeres mandaran (o mandasen) (1982) Sexo vs. sexo (1983) Hayop sa ganda (1983) Todo un hombre (1983) Se me sale cuando me río (1983) El balcón abierto (1984) La reina del mate (1985) Lulú de noche (1986) Delirios de amor (1986) Los invitados (1987) En penumbra (1987) Las dos orillas (1987) Al acecho (1988) La luna negra (1989) Familia (1996) Fotos (1996) Licántropo: El asesino de la luna llena (1996) Ellas (1997) Terra de canons (1999) Un paraíso bajo las estrellas (2000) |

#### Curtmetratges

* Presto agitato (1979)

### Televisió

* Las aventuras del Hada Rebeca (1976)
* Sonata de estío (1982)
* Las pícaras (1983)
* Sonatas (1983)
* Hora once (1986)
* Vida privada (1987)
* Brigada central (1990)
* Cuentos de Borges (1993)
* El cas de la núvia dividida (2006)

## Referències

* ↑ Mor Amparo Muñoz, actriu i primera Miss Univers espanyola, als 56 anys 3cat24, 28 de febrer de 2011 (català)
* 1 2 Mor l'actriu i Miss Univers Amparo Muñoz la malla, 28 de febrer de 2011 (català)
* ↑ Mor l'actriu espanyola Amparo Muñoz als 56 anys Avui, 28 de febrer de 2011 (català)
* ↑ El cas de la núvia dividida Catalan Films (català)